C 117/140
MT
Il-Ġurnal Uffiċjali tal-Unjoni Ewropea
11.3.2022
Il-Ħamis 16 ta’ Settembru 2021
L-UE jeħtiġilha tiżviluppa rispons għal kriżi potenzjali tal-migrazzjoni u tar-rifuġjati 37.
Jenfasizza d-dritt fundamentali tal-Afgani li jfittxu s-sikurezza; iħeġġeġ li jittieħdu l-passi kollha biex jitkomplew l-evakwazzjonijiet koordinati mill-pajjiż taħt l-awspiċi tal-Kummissarju Għoli tan-NU għar-Rifuġjati (UNHCR), b'mod partikolari permezz tal-ħolqien ta' kurituri sikuri u l-ftuħ mill-ġdid permanenti tal-Ajruport Internazzjonali ta' Kabul u tal-fruntieri tal-art tal-Afganistan; jitlob appoġġ speċifiku għan-nisa, il-bniet u l-persuni li jinsabu f'riskju li jixtiequ jitilqu mill-pajjiż, sabiex jiġu żgurati rotot sikuri; 38.
Jisħaq fuq il-fatt li l-akbar proporzjon ta' rifuġjati Afgani l-ewwel u qabel kollox se jfittxu protezzjoni fil-pajjiżi ġirien, u li l-UE għandha għalhekk tippjana biex tipprovdi appoġġ addizzjonali lill-pajjiżi ġirien tal-Afganistan li jospitaw ir-refuġjati, preferibbilment permezz tan-NU u l-aġenziji tagħha, kif ukoll organizzazzjonijiet internazzjonali fil-post; 39.
Ifakkar li l-appoġġ finanzjarju, loġistiku u ta' bini tal-kapaċità għall-akkoljenza tar-rifuġjati u l-migranti Afgani fil-pajjiżi ġirien mhuwiex alternattiva għal politika Ewropea vera u proprja dwar l-ażil u l-migrazzjoni; jemmen li l-UE jeħtieġ li tikkonkludi u timplimenta b'urġenza l-Patt il-Ġdid tagħha dwar l-Ażil u l-Migrazzjoni sabiex tkun tista' tittratta l-flussi migratorji b'mod aktar effettiv u uman; 40.
Jistieden lill-Kummissjoni u lill-Istati Membri jiżguraw sforz Ewropew ikkoordinat biex tiġi segwita politika tal-ażil umana li fiha l-UE terfa' r-responsabbiltà morali tagħha fl-akkoljenza u l-integrazzjoni f'konformità sħiħa mal-Konvenzjoni ta' Ġinevra tal-1951; jilqa' l-Forum dwar ir-Risistemazzjoni ppjanat ta' Settembru; jisħaq li l-politika tal-UE għandha tinkludi, bħala kwistjoni ta' prijorità, espansjoni tar-risistemazzjoni għal dawk li huma l-aktar f'riskju u l-aktar vulnerabbli, kif ukoll għal aktar mogħdijiet komplementari, bħal viżi umanitarji u programm ta' viżi speċjali għan-nisa Afgani li qed ifittxu protezzjoni mir-reġim tat-Talibani; iħeġġeġ lill-Istati Membri jivvalutaw mill-ġdid l-applikazzjonijiet għall-ażil attwali u reċenti, inklużi l-applikazzjonijiet miċħuda, fid-dawl tal-iżviluppi reċenti; jenfasizza li ma jrid ikun hemm l-ebda ritorn furzat lejn l-Afganistan taħt l-ebda ċirkostanza; 41.
Jistieden lill-Kunsill juża l-għodod disponibbli bħad-Direttiva dwar il-Protezzjoni Temporanja (3) u l-Mekkaniżmu għall-Protezzjoni Ċivili biex jimmassimizza l-isforzi madwar l-UE biex jiżgura koordinazzjoni aħjar fost l-Istati Membri u aċċess immedjat għall-protezzjoni; itenni t-talba tiegħu lill-Kummissjoni biex tippubblika proposta leġiżlattiva għal viżi umanitarji u jappella għal kondiviżjoni ugwali tar-responsabbiltà fost l-Istati Membri; 42.
Jappella għal kooperazzjoni msaħħa u appoġġ għall-pajjiżi mhux tal-UE biex jgħinuhom jiġġieldu n-networks kriminali li jinvolvu ruħhom fil-faċilitazzjoni ta' immigrazzjoni illegali u t-traffikar tal-bnedmin; jistieden lill-Europol tipprovdi analiżi tar-riskju kriminali u kooperazzjoni msaħħa ma' pajjiżi terzi fil-kuntest usa' tal-iżviluppi fl-Afganistan; 43.
Jistieden lill-Kummissjoni tirrifletti din ir-riżoluzzjoni fl-ipprogrammar tal-istrument NDICI-Ewropa Globali u fit-tħejjija tal-programmi indikattivi pluriennali rilevanti;
Hemm bżonn ta' aktar kooperazzjoni ma' pajjiżi fir-reġjun madwar l-Afganistan, filwaqt li jiġu rispettati d-drittijiet fundamentali tal-bniedem u l-istat tad-dritt 44.
Jirrikonoxxi li s-sitwazzjoni attwali fl-Afganistan ma twassalx għal stabbiltà reġjonali; jenfasizza li l-irtirar tal-Punent mill-Afganistan ħoloq vojt li qed jirriżulta f'żieda fl-instabbiltà; jenfasizza li issa hemm aktar responsabilità f'idejn il-forzi tal-viċinat u dawk reġjonali għas-sitwazzjoni fl-Afganistan, li jeħtiġilhom jevitaw kwalunkwe instabbiltà lil hinn mill-fruntieri tal-pajjiż; jafferma mill-ġdid il-ħtieġa li l-UE ssaħħaħ il-kooperazzjoni mal-pajjiżi tal-Asja Ċentrali f'dan ir-rigward, b'mod partikolari l-Użbekistan, li miegħu l-UE bħalissa qed tinnegozja Ftehim Imsaħħaħ ta' Sħubija u Kooperazzjoni, kif ukoll mat-Taġikistan; jisħaq fuq il-fatt li din il-kooperazzjoni m'għandhiex iddgħajjef id-difiża tal-UE tal-valuri fundamentali u l-istat tad-dritt; 45.
Jesprimi t-tħassib tiegħu dwar is-sikurezza taċ-ċittadini Afgani li jinsabu f'riskju għoli u dawk li jaqsmu lejn pajjiżi ġirien madwar il-fruntieri fuq l-art, b'mod partikolari lejn il-Pakistan; jiddispjaċih dwar in-nuqqas ta' koordinazzjoni mill-komunità internazzjonali f'dan ir-rigward u jħeġġeġ lill-Istati Membri jisfruttaw il-kapaċitajiet u l-għodod diplomatiċi kollha possibbli biex jiżguraw aċċess għall-fruntieri fuq l-art, passaġġ sikur u aċċess għal faċilitajiet diplomatiċi; jenfasizza r-rwol kritiku ta' koordinazzjoni tad-delegazzjonijiet tal-UE fil-pajjiżi ġirien fl-għoti ta' appoġġ prattiku f'dan ir-rigward;
(3)
Id-Direttiva tal-Kunsill 2001/55/KE tal-20 ta' Lulju 2001 dwar l-istandards minimi sabiex tingħata protezzjoni temporanja fl-eventwalita' ta' influss bil-massa ta' persuni spostati u dwar il-miżuri li jippromwovu bilanċ fl-isforzi bejn l-Istati Membri meta jirċievu dawn il-persuni u li jġorru l-konsegwenzi ta' dawn (ĠU L 212, 7.8.2001, p. 12).